AIŠKINAMASIS RAŠTAS

Dėl Molėtų kultūros centro nuostatų patvirtinimo

1. **Parengto tarybos sprendimo projekto tikslai ir uždaviniai:**

Tikslas – patvirtinti Molėtų kultūros centro nuostatus, papildant kultūros centro veiklos klasifikatorių - 84.12. sveikatos priežiūros, švietimo, kultūros ir kitų socialinių paslaugų, išskyrus socialinį draudimą, veiklos reguliavimo veikla, veiklos tikslą - teikti jaunimui palankias, konfidencialias paslaugas, padedančias stiprinti fizinę ir psichinę sveikatą, padėti ugdyti sveikos gyvensenos įpročius, sumažinti jaunų žmonių sergamumą bei tikslingai spręsti jaunimui susirūpinimą keliančias problemas, bei funkcijas papildant punktu - teikia paslaugas padedančias stiprinti jaunuolių fizinę ir psichinę sveikatą.

2020 m. spalio 29 d. Molėtų rajono savivaldybės taryba sprendimu Nr. B1-265 „Dėl pritarimo projekto „Jaunimui palankių sveikatos priežiūros paslaugų (JPSPP) teikimo modelio diegimas Ukmergės, Širvintų ir Molėtų savivaldybėse“ veiklų įgyvendinimui“ pritarė partnerio teisėmis teikti ir įgyvendinti projektą, kurio metu būtų įsteigtas JPSPP koordinacinis centras, įdarbintas JPSPP koordinatorius, psichologas, įsigyta įranga, suremontuotos patalpos. Finansavimo sąlygų apraše, bei 2021 m. vasario 25 d. projekto „Jaunimui palankių sveikatos priežiūros paslaugų (JPSPP) teikimo modelio diegimas Ukmergės, Širvintų ir Molėtų savivaldybėse“ jungtinės veiklos (partnerystės) sutarties 2.2.6. punkte numatyta, kad pasibaigus projektui, 5 metus turės būti užtikrintas JPSPP koordinatoriaus darbo tęstinumas, psichologo paslaugų teikimas, tik koordinatoriaus veiklai naudojamos suremontuotos patalpos ir nupirktos priemonės. JPSPP koordinatorius projekto įgyvendinimo metu privalėjo dirbti projekto partnerio t.y. Molėtų rajono savivaldybės administracijos organizacijoje. Tačiau po projekto įgyvendinimo (nuo 2023-03-18) jis gali būti perduotas savivaldybės biudžetinei įstaigai. JPSPP koordinacinis centras, kaip neformalus vienetas įsteigtas Molėtų kultūros centro padalinyje Molėtų Atvirame jaunimo centre. Molėtų rajono savivaldybės administracija šiuo sprendimu siekia perduoti Molėtų kultūros centrui JPSPP koordinatoriaus funkciją -0,5 etato, ir šiuo tikslu papildo Molėtų kultūros centro nuostatus.

1. **Siūlomos teisinio reguliavimo nuostatos:**

Sprendimu teisinio reguliavimo nuostatos nėra nustatomos.

1. **Laukiami rezultatai:**

Molėtų kultūros centras praplės savo funkciją ir tikslus teikiant jaunimui palankias, konfidencialias paslaugas, padedančias stiprinti fizinę ir psichinę sveikatą, padėti ugdyti sveikos gyvensenos įpročius, sumažinti jaunų žmonių sergamumą bei tikslingai spręsti jaunimui susirūpinimą keliančias problemas.

1. **Lėšų poreikis ir jų šaltiniai:**

Nuostatų registravimo mokestis registrų centre.

**Kiti sprendimui priimti reikalingi pagrindimai, skaičiavimai ar paaiškinimai**